pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธ.ก.ส.เชิญร่วมงานแข่งขันจักรยาน “รวมใจภักดิ์ รักษ์ ซแรย์อทิตยา” ครั้งที่ 2 ชิงถ้วยประทาน พระเจ้าหลานเธอ พระองค์เจ้าอทิตยาทรกิติคุณ
วันจันทร์ที่ 24 ธันวาคม 2561
ธ.ก.ส.เชิญร่วมงานแข่งขันจักรยาน “รวมใจภักดิ์ รักษ์ ซแรย์อทิตยา” ครั้งที่ 2 ชิงถ้วยประทาน พระเจ้าหลานเธอ พระองค์เจ้าอทิตยาทรกิติคุณ
ธ.ก.ส. ร่วมกับจังหวัดสุรินทร์ จัดกิจกรรมแข่งขันจักรยาน “รวมใจภักดิ์ รักษ์ ซแรย์ อทิตยา” ครั้งที่ 2 ชิงถ้วยประทาน พระเจ้าหลานเธอ พระองค์เจ้าอทิตยาทรกิติคุณ 3 กุมภาพันธ์ 2562
ธ.ก.ส. ร่วมกับจังหวัดสุรินทร์ จัดกิจกรรมแข่งขันจักรยาน “รวมใจภักดิ์ รักษ์ ซแรย์ อทิตยา” ครั้งที่ 2 ชิงถ้วยประทาน พระเจ้าหลานเธอ พระองค์เจ้าอทิตยาทรกิติคุณ 3 กุมภาพันธ์ 2562 เพื่อส่งเสริมการออกกําลังกายและท่องเที่ยวชุมชนที่มีความงดงามทางธรรมชาติ เส้นทางปั่นจักรยานที่สะดวกปลอดภัยและการเยี่ยมชมศูนย์เรียนรู้ในโครงการเกษตรอทิตยาทร สมัครได้แล้ววันนี้ ถึง 3 มกราคม 2562
พระเจ้าหลานเธอ พระองค์เจ้าอทิตยาทรกิติคุณ ได้ประทานอนุญาตให้ชมรมจักรยานธนาคารเพื่อการเกษตรและสหกรณ์การเกษตร และจังหวัดสุรินทร์ จัดกิจกรรมแข่งขันจักรยานตามโครงการ “รวมใจภักดิ์ รักษ์ ซแรย์อทิตยา” ครั้งที่ 2 ชิงถ้วยประทานพระเจ้าหลานเธอ พระองค์เจ้าอทิตยาทรกิติคุณ พร้อมเงินรางวัล ซึ่งการจัดกิจกรรมครั้งนี้ นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า นับเป็นพระกรุณาต่อชาวจังหวัดสุรินทร์ ธ.ก.ส. และชุมชนรอบๆ ซแรย์อทิตยา ที่ได้มีส่วนร่วมในการจัดกิจกรรมที่เป็นการส่งเสริมการออกอําลังกายเพื่อสุขภาพ ควบคู่กับการประชาสัมพันธ์แหล่งท่องเที่ยวของชุมชน ที่มีเส้นทางปั่นจักรยาน Bike Route ที่มีความงดงามทางธรรมชาติ เช่น อ่างเก็บน้ําอําปึล อ่างเก็บน้ําห้วยเสนง และศูนย์เรียนรู้ด้านการเกษตรตามหลักปรัชญาของเศรษฐกิจพอเพียงในโครงการเกษตรอทิตยาทร “ซแรย์อทิตยา” รวมถึงวิถีการดํารงชีวิตของคนในชุมชนรอบ ๆ ซแรย์ ที่มีเอกลักษณ์ มีเส้นทางที่สะดวกปลอดภัย โดยกําหนดจัดขึ้นในวันอาทิตย์ที่ 3 กุมภาพันธ์ 2562 ณ โครงการซแรย์อทิตยา ตําบลเทนมีย์ อําเภอเมือง จังหวัดสุรินทร์ รายได้สมทบทุนโครงการเกษตรอทิตยาทร เพื่อเป็นแหล่งเรียนรู้ด้านการพัฒนาเกษตรอินทรีย์ให้กับเกษตรกรไทย
การจัดกิจกรรมแข่งขันดังกล่าวแบ่งเป็น 4 ประเภท ได้แก่ ประเภทเสือหมอบ ประเภทเสือภูเขา ประเภทท่องเที่ยวใจเกินร้อย และประเภท VIP ชิงถ้วยประทานและรางวัลเงินสด นอกจากนี้ยังมีกิจกรรมให้กับผู้เข้าร่วมการแข่งขันได้ร่วมทําความดีเพื่อสังคม อาทิ กิจกรรมโครงการทุนอาหารกลางวัน การมอบพันธุ์ปลา หว่านเมล็ดพันธุ์ การมอบจักรยาน และร่วมปลูกต้นไม้ ณ โรงเรียนบ้านระหาญ ซึ่งผู้ที่สนใจสามารถสมัครเข้าร่วมการแข่งขันได้ที่เว็บไซต์ https://event.thaimtb.com/event.php?e=351 และ ธ.ก.ส. ทุกสาขาในจังหวัดสุรินทร์ ตั้งแต่วันนี้ ถึง 3 มกราคม 2562
รัฐบาลไทย-ข่าวทำเนียบรัฐบาล-นายกฯ ยินดีเรวัตร์ทำลายสถิติโลกวีลแชร์ พร้อมชวนคนไทยส่งกำลังใจให้นักตบลูกขนไก่ทะลุรอบตัดเชือก แบดมินตันทีมผสมชิงแชมป์โลก และเชียร์โปรเม ขึ้นมือ 1 กอล์ฟหญิงโลก
วันเสาร์ที่ 27 พฤษภาคม 2560
นายกฯ ยินดีเรวัตร์ทําลายสถิติโลกวีลแชร์ พร้อมชวนคนไทยส่งกําลังใจให้นักตบลูกขนไก่ทะลุรอบตัดเชือก แบดมินตันทีมผสมชิงแชมป์โลก และเชียร์โปรเม ขึ้นมือ 1 กอล์ฟหญิงโลก
พลเอก ประยุทธ์ จันทร์โอชา นายกรัฐมนตรี ยินดีเรวัตร์ทําลายสถิติโลกวีลแชร์ พร้อมชวนคนไทยส่งกําลังใจให้นักตบลูกขนไก่ทะลุรอบตัดเชือก แบดมินตันทีมผสมชิงแชมป์โลก และเชียร์โปรเม ขึ้นมือ 1 กอล์ฟหญิงโลก
วันนี้ (27 พ.ค.60) พลเอก ประยุทธ์ จันทร์โอชา นายกรัฐมนตรี แสดงความยินดีกับเรวัตร์ ต๋านะ นักกีฬาวีลแชร์ทีมชาติไทยที่สามารถเหรียญทองและทําลายสถิติโลกจากการแข่งขันวีลแชร์เรซซิ่งนานาชาติ ประเภท 5,000 เมตร ที 53-54 ที่ประเทศสวิตเซอร์แลนด์ได้สําเร็จ ถือเป็นข่าวดีของวงการกีฬาคนพิการ และเป็นเครื่องพิสูจน์ว่าคนพิการก็มีความสามารถไม่แพ้คนปกติ หากมีความมุ่งมั่นพยายามและฝึกฝนจนชํานาญ
นอกจากนี้ นายกรัฐมนตรียังแสดงความชื่นชมนักกีฬาแบดมินตันทีมชาติไทยที่สามารถผ่านเข้าไปสู่รอบรองชนะเลิศในการแข่งขันแบดมินตันทีมผสมชิงแชมป์โลก ที่ประเทศออสเตรเลีย พร้อมทั้งขอเชิญชวนคนไทยร่วมส่งกําลังใจไปให้ทัพนักกีฬาแบดมินตันที่ลงแข่งขันรอบตัดเชือกกับนักกีฬาเกาหลีใต้ในวันนี้ โดยที่ผ่านมาทุกคนโชว์ฟอร์มได้อย่างยอดเยี่ยม โดยเฉพาะความเป็นหนึ่งเดียวกันของนักกีฬาแต่ละคู่ และความมีสมาธิ ไหวพริบในการแก้เกมที่ดีของทุกคน รวมทั้งขอบคุณผู้ฝึกสอนที่วางแผนเลือกส่งผู้เล่นที่มีความสามารถไปร่วมแข่งขันในครั้งนี้
ขณะเดียวกันโปรเม หรือ น.ส.เอรียา จุฑานุกาล นักกีฬากอล์ฟหญิงไทย มือวางอันดับ 3 ของโลก ก็กําลังเข้าร่วมการแข่งขันกอล์ฟหญิงแอลพีจีเอทัวร์ ที่สหรัฐอเมริกา ในระหว่างวันที่ 25 – 28 พ.ค.60 โดยมีลุ้นก้าวขึ้นเป็นมือ 1 ของโลก หากสามารถป้องกันแชมป์รายการนี้ได้สําเร็จ
“ท่านนายกฯ จึงขอให้โปรเมตั้งใจทําผลงานอย่างเต็มที่และไม่กดดันตัวเอง พร้อมทั้งขอให้คนไทยส่งกําลังใจไปเชียร์เช่นเดียวกับนักกีฬาประเภทอื่น ๆ ด้วย”
-----------------
สํานักโฆษก
รัฐบาลไทย-ข่าวทำเนียบรัฐบาล-ธอส.แต่งตั้งรองกรรมการผู้จัดการคนใหม่
วันพฤหัสบดีที่ 30 มีนาคม 2560
ธอส.แต่งตั้งรองกรรมการผู้จัดการคนใหม่
ธนาคารแห่งประเทศไทยเห็นชอบตามข้อเสนอของคณะกรรมการธนาคารอาคารสงเคราะห์ (ธอส.) แต่งตั้งรองกรรมการผู้จัดการ
ธนาคารแห่งประเทศไทยเห็นชอบตามข้อเสนอของคณะกรรมการธนาคารอาคารสงเคราะห์ (ธอส.) แต่งตั้งนายพิษณุพร ขาวประเสริฐ ขึ้นดํารงตําแหน่งรองกรรมการผู้จัดการ กลุ่มงานกลยุทธ์องค์กร นายคนึง ครุธาโรจน์ ขึ้นดํารงตําแหน่งรองกรรมการผู้จัดการ กลุ่มงานบริหารหนี้และปฏิบัติการ และนายเลอพงษ์ ชูประยูร ขึ้นดํารงตําแหน่งรองกรรมการผู้จัดการ กลุ่มงานสาขาภูมิภาค และรักษาการ รองกรรมการผู้จัดการ กลุ่มงานสาขานครหลวง โดยมีผลตั้งแต่วันที่ 14 มีนาคม 2560 เป็นต้นไป
นายพิษณุพร ขาวประเสริฐ ปัจจุบันอายุ 57 ปี สําเร็จการศึกษาปริญญาตรีนิติศาสตรบัณฑิต จากจุฬาลงกรณ์มหาวิทยาลัย และปริญญาโทรัฐประศาสนศาสตร์มหาบัณฑิต จากสถาบันบัณฑิตพัฒนบริหารศาสตร์ มีประสบการณ์ทํางานที่ ธอส.มาเป็นระยะเวลานาน 33 ปี ในตําแหน่งผู้อํานวยการฝ่ายบริหารทรัพย์สิน ผู้อํานวยการฝ่ายบังคับคดีและหนี้ส่วนขาด ผู้อํานวยการฝ่ายบริหารหนี้/ฝ่ายบริหารหนี้ภูมิภาค ผู้ช่วยกรรมการผู้จัดการสายงานบริหารหนี้และบังคับคดี และผู้ช่วยกรรมการผู้จัดการ สายงานปฏิบัติการและกฎหมาย รวมถึงผ่านการอบรมหลักสูตรชั้นนํา อาทิ หลักสูตรนักบริหารยุทธศาสตร์การป้องกันและปราบปรามการทุจริตระดับสูง (นยปส.) รุ่นที่ 7 สํานักงานคณะกรรมการป้องกันและปราบปรามการทุจริตแห่งชาติ หลักสูตรการเมืองการปกครองในระบอบประชาธิปไตย สําหรับนักบริหารระดับสูง รุ่นที่ 18 สถาบันพระปกเกล้า และหลักสูตรนักปกครองระดับสูง รุ่นที่ 54 กระทรวงมหาดไทย
นายคนึง ครุธาโรจน์ ปัจจุบันอายุ 57 ปี สําเร็จการศึกษาปริญญาตรีนิติศาสตรบัณฑิต จากมหาวิทยาลัยรามคําแหง เนติบัณฑิตไทย และปริญญาโทนิติศาสตรมหาบัณฑิต จากมหาวิทยาลัยรามคําแหง มีประสบการณ์ทํางานที่ ธอส.มาเป็นระยะเวลานาน 33 ปี ในตําแหน่งผู้อํานวยการฝ่ายกฎหมาย ผู้ช่วยกรรมการผู้จัดการ สายงานปฏิบัติการสินเชื่อ ผู้ช่วยกรรมการผู้จัดการสายงานปฏิบัติการและกฎหมาย และผู้ช่วยกรรมการผู้จัดการ สายงานสาขาภูมิภาค 2 รวมถึงผ่านการอบรมหลักสูตรต่างๆ อาทิ หลักสูตร Leadership Succession Program (LSP) รุ่นที่ 5 มูลนิธิสถาบันวิจัยและพัฒนาองค์กรภาครัฐ(IRDP) หลักสูตรนักบริหารยุทธศาสตร์การป้องกัน และปราบปรามการทุจริต (นยปส.) รุ่นที่ 5 สํานักงานคณะกรรมการป้องกันและปราบปรามการทุจริตแห่งชาติ และหลักสูตร UW Pacific Rim Bankers Program จาก University of Washington ประเทศสหรัฐอเมริกา
นายเลอพงษ์ ชูประยูร ปัจจุบันอายุ 58 ปี สําเร็จการศึกษาปริญญาตรีนิติศาสตร์บัณฑิต และปริญญาโทเคหะพัฒนศาสตร์มหาบัณฑิต จากจุฬาลงกรณ์มหาวิทยาลัย มีประสบการณ์ในการทํางานที่ ธอส.มาเป็นระยะเวลานาน 19 ปี ในตําแหน่งผู้อํานวยการฝ่ายบริหารหนี้ภูมิภาค ที่ปรึกษาด้านกิจการพิเศษ และผู้ช่วยกรรมการผู้จัดการ สายงานบริหารหนี้และบังคับคดี รวมถึงผ่านการอบรมหลักสูตรต่างๆ อาทิ หลักสูตร Leadership Succession Program (LSP) รุ่นที่ 6 มูลนิธิสถาบันวิจัยและพัฒนาองค์กรภาครัฐ (IRDP) หลักสูตรนักบริหารระดับสูง “ธรรมศาสตร์เพื่อสังคม” รุ่นที่ 4 มหาวิทยาลัยธรรมศาสตร์ หลักสูตร International Housing Finance Program จาก The Wharton School - University of Pennsylvania ประเทศสหรัฐอเมริกา และโครงการสัมมนาผู้บริหารธนาคารและสถาบันการเงิน FINEX รุ่นที่ 21 สมาคมสถาบันการศึกษาการธนาคารและการเงินไทย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 มกราคม  2561
วันอังคารที่ 19 ธันวาคม 2560
เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 มกราคม  2561
กรมสรรพากรเปิดรับสมัครผู้สําเร็จการศึกษาปริญญาตรี (สาขาทางการบัญชี) เข้ารับการทดสอบเป็นผู้สอบบัญชีภาษีอากร (Tax Auditor) สมัครผ่านอินเทอร์เน็ตที่เว็บไซต์กรมสรรพากร www.rd.go.th ระหว่างวันที่ 1 - 16 มกราคม 2561
กรมสรรพากรจะเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 44 (1/2561) โดยผู้ประสงค์จะเข้ารับการทดสอบต้องสําเร็จการศึกษาไม่ต่ํากว่าปริญญาตรีทางการบัญชีหรือประกาศนียบัตรทางการบัญชี ผู้สนใจสามารถยื่นคําขอเข้ารับการทดสอบผ่านเครือข่ายอินเทอร์เน็ตที่เว็บไซต์กรมสรรพากร www.rd.go.th เพียงช่องทางเดียวเท่านั้น ตลอด 24 ชั่วโมง ไม่เว้นวันหยุดราชการ ระหว่างวันที่ 1 - 16 มกราคม 2561 โดยจะประกาศรายชื่อผู้มีสิทธิเข้ารับการทดสอบในวันที่ 9 กุมภาพันธ์ 2561 และดําเนินการทดสอบในวันที่ 17 - 18 กุมภาพันธ์ 2561 ณ โรงเรียนศรีอยุธยา ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ถนนศรีอยุธยา เขตราชเทวี กรุงเทพฯ จากนั้นจะประกาศผลการทดสอบเป็นผู้สอบบัญชีภาษีอากร ในวันที่ 30 เมษายน 2561 ที่เว็บไซต์กรมสรรพากร www.rd.go.th
หากมีข้อสงสัย สามารถติดต่อสอบถามได้ที่หมายเลขโทรศัพท์ 0 2272 8188 ในวันและเวลาราชการ หรือที่กองมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ 90 ซอยพหลโยธิน 7 ถนนพหลโยธิน แขวงสามเสนใน เขตพญาไท กรุงเทพฯ
รัฐบาลไทย-ข่าวทำเนียบรัฐบาล-สธ. แนะวิธีสืบสานประเพณีสงกรานต์ไทยปลอดภัย ห่างไกล โควิด - 19
วันศุกร์ที่ 10 เมษายน 2563
สธ. แนะวิธีสืบสานประเพณีสงกรานต์ไทยปลอดภัย ห่างไกล โควิด - 19
กระทรวงสาธารณสุข แนะสงกรานต์ปีนี้ บอกรัก ขอพร อวยพร ออนไลน์ เน้น Social distancing ป้องกันผู้สูงอายุติดเชื้อโควิด – 19
กระทรวงสาธารณสุข แนะสงกรานต์ปีนี้ บอกรัก ขอพร อวยพร ออนไลน์ เน้น Social distancing ป้องกันผู้สูงอายุติดเชื้อโควิด – 19
วันนี้ (10 เมษายน 2563) ที่กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวว่า กระทรวงสาธารณสุข อยากให้สงกรานต์ปีนี้เป็นสงกรานต์ที่ทุกคนปลอดภัย ห่างไกลจากโรคโควิด-19 โดยเฉพาะกลุ่มผู้สูงอายุ ซึ่งเป็นกลุ่มที่มีโอกาสติดเชื้อโควิด-19 ได้ง่าย และมีอัตราการเสียชีวิตสูงกว่ากลุ่มอื่น ส่วนใหญ่จะติดเชื้อมาจากบุตรหลานวัยทํางานที่มีอัตราการป่วยสูง สงกรานต์นี้แนะนําให้สรงน้ําพระพุทธรูปที่บ้าน แสดงความกตัญญูและขอพรต่อพ่อแม่และญาติผู้ใหญ่ที่อาศัยอยู่บ้านเดียวกัน ด้วยการกราบไหว้ขอพร โดยเว้นระยะห่างบุคคล 1-2 เมตร ทุกคนต้องสวมใส่หน้ากากผ้า หรือหน้ากากอนามัย ส่วนบุตรหลานทุกคนที่มีภูมิลําเนาอยู่ไกล บอกรักและขอพรพ่อแม่ ปู่ย่าตายาย ผ่านทางโทรศัพท์หรือสื่อออนไลน์ต่างๆ แทนการเดินทางกลับบ้าน เพื่อลดความเสี่ยงที่นําเชื้อไปสู่ผู้สูงอายุได้
สําหรับผู้สูงอายุที่อาศัยอยู่กับบุตรหลาน ควรได้รับการดูแลและป้องกันเป็นพิเศษ แบ่งเป็น 2 กลุ่ม ได้แก่ 1.กลุ่มผู้สูงอายุที่ช่วยเหลือตนเองได้ ส่งเสริมให้ดูแลรักษาสุขอนามัยส่วนบุคคลด้วยการล้างมือบ่อยๆ โดยเฉพาะก่อนรับประทานอาหาร และหลังเข้าห้องน้ําห้องสุขา หลีกเลี่ยงการใช้มือสัมผัสใบหน้า ตา ปาก จมูก และหลีกเลี่ยงการใกล้ชิดผู้ที่เป็นหวัด มีไข้ ไอ จาม มีน้ํามูกหรือเสมหะ รับประทานอาหารที่ปรุงสุกใหม่ สะอาด ลดหวาน มัน เค็ม ครบ 5 หมู่ ไม่รับประทานอาหารร่วมกับผู้อื่น และไม่ใช้ภาชนะร่วมกัน ดูแลสุขภาพจิตใจ และงดการออกจากบ้าน หากจําเป็นต้องออกนอกบ้านให้สวมใส่หน้ากากอนามัยหรือหน้ากากผ้า ใช้เวลาให้น้อยที่สุด เว้นระยะห่างจากผู้อื่น (Social Distancing) อย่างน้อย 2 เมตร และเปลี่ยนการติดต่อสื่อสารกับผู้อื่นโดยใช้เทคโนโลยี เช่น โทรศัพท์ ไลน์ เป็นต้น
2.กลุ่มผู้สูงอายุที่ช่วยเหลือตนเองได้บ้างและมีโรคประจําตัว ให้ดูแลตัวเอง ปฏิบัติกิจกรรมเช่นเดียวกันและ จัดเตรียมยารักษาโรคประจําตัวไว้ให้เพียงพออย่างน้อย 3 เดือนหรือภายใต้ดุลยพินิจของแพทย์ หากต้องไปพบแพทย์รับการรักษาพยาบาลต่อเนื่อง ต้องสวมหน้ากากผ้าหรือหน้ากากอนามัย ล้างมือด้วยแอลกอฮอล์เจล เมื่อกลับถึงบ้านหรือที่พักต้องล้างมือ เปลี่ยนเสื้อผ้า อาบน้ําทําความสะอาดร่างกาย สระผมทันที ส่วนผู้ที่ดูแลผู้สูงอายุควรสวมหน้ากากและล้างมือทุกครั้งก่อนที่จะไปสัมผัสตัวผู้สูงอายุ และต้องเว้นระยะห่าง 1 - 2 เมตร ไม่ควรเดินทางออกไปนอกบ้าน หรือไปในสถานที่ที่มีคนแออัดโดยไม่จําเป็น
************************ 10 เมษายน 2563
รัฐบาลไทย-ข่าวทำเนียบรัฐบาล-15 องค์กรลูกจ้างเข้าพบ‘จับกัง1’หารือแนวทางแก้ปัญหาสถานการณ์แรงงานในปัจจุบัน
วันพุธที่ 19 สิงหาคม 2563
15 องค์กรลูกจ้างเข้าพบ‘จับกัง1’หารือแนวทางแก้ปัญหาสถานการณ์แรงงานในปัจจุบัน
ผู้แทนสภาองค์การลูกจ้าง 15 แห่ง และสหพันธ์แรงงานรัฐวิสาหกิจแห่งประเทศไทย เข้าพบรัฐมนตรีว่าการกระทรวงแรงงาน เสนอปัญหาและแนวทางแก้ไขผลกระทบจากโควิด – 19 และผลกระทบจากการเลิกจ้างลูกจ้าง รวมถึงการลดขนาดองค์กรในสถานประกอบกิจการ
นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมเพื่อปรึกษาหารือสถานการณ์ด้านแรงงาน ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยมี นายสุทธิ สุโกศล ปลัดกระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน เข้าร่วมในครั้งนี้ด้วย สําหรับการประชุมดังกล่าวเพื่อเป็นการรับฟังสภาพปัญหา ข้อเสนอ แนวคิด ในการร่วมกันแก้ไขปัญหาสถานการณ์ด้านแรงงานในปัจจุบัน โดยมีผู้เข้าร่วมประชุมประกอบด้วย ประธานและผู้แทนสภาองค์การลูกจ้าง 15 แห่ง และสหพันธ์แรงงานรัฐวิสาหกิจแห่งประเทศไทย องค์กรละ 3 คน รวม 48 คน โดยผู้แทนสภาองค์การลูกจ้าง และผู้แทนสหพันธ์แรงงานรัฐวิสาหกิจแห่งประเทศไทยได้เสนอปัญหาและแนวทางแก้ไขผลกระทบจากการแพร่ระบาดของโรคติดเชื้อไวรัสโควิด – 19 และผลกระทบจากการเลิกจ้างลูกจ้าง รวมถึงการลดขนาดองค์กรในสถานประกอบกิจการ
นายสุชาติ กล่าวว่า ท่านนายกรัฐมนตรี ได้ฝากผมให้มาแก้ไขปัญหาแรงงานโดยเฉพาะ การที่ผู้แทนสภาองค์การลูกจ้างและสหพันธ์แรงงานรัรัฐวิสาหกิจแห่งประเทศไทยมาขอเข้าพบในเมื่อวันนี้ เนื่องจากพวกเขาได้รับความเดือดร้อนจากผลกระทบโควิด - 19 จนทําให้พี่น้องผู้ใช้แรงงานต้องตกงานจากการเลิกจ้างลูกจ้างและการปรับลดขนาดขององค์กรลง ผมในฐานะรัฐมนตรีว่าการกระทรวงแรงงาน จะอยู่นิ่งเฉยไม่ได้ เป็นหัวหน้าผู้ใช้แรงงาน จะต้องลงมารับฟังสภาพปัญหาและร่วมกันแก้ไขปัญหาเพื่อให้เกิดความเท่าเทียมกันของทุกฝ่าย สิ่งที่ผมกําลังทําวันนี้ คือ จัดตั้งศูนย์อํานวยการแรงงานแห่งชาติ ให้เป็นศูนย์ขับเคลื่อนด้านแรงงานทุกมิติ รวมถึงเดินสายของานจากผู้ประกอบการภาคเอกชน เพื่อช่วยเหลือผู้ใช้แรงงานได้มีงานทํา ได้กลับเข้าสู่ระบบการจ้างงานโดยเร็ว ซึ่งในเรื่องนี้ท่านนายกรัฐมนตรี พล.อ.ประยุทธ์ จันทร์โอชา ท่านได้ให้ความห่วงใยให้ความสําคัญกับการขับเคลื่อนประเทศ โดยเฉพาะการเร่งฟื้นฟูระบบเศรษฐกิจภายหลังสถานการณ์โควิด -19 คลี่คลายลง โดยนํานโยบาย “รวมไทยสร้างชาติ” เข้ามาดําเนินการ เพื่อมีเป้าหมายที่จะผนึกกําลังจากทุกภาคส่วนมาร่วมกันวางแผนเพื่อกําหนดอนาคตประเทศไทยไปด้วยกัน
นายพนัส ไทยล้วน ประธานแรงงานแห่งประเทศไทย กล่าวว่า ขอบคุณนายกรัฐมนตรีที่ส่งรัฐมนตรีคนนี้มาแก้ไขปัญหาด้านแรงงาน เพราะท่านดูเป็นคนจริงจัง จริงใจ นักเลง ใจถึง พึ่งได้ เพราะท่านมาจากรากหญ้ารู้ปัญหาของผู้ใช้แรงงานอย่างแท้จริง ต่อจากนี้ผมจะรอดูผลงานอย่างที่ท่านได้กล่าวไว้ว่าทําได้อย่างที่พูดหรือไม่แต่เบื้องต้นผู้ใช้แรงงานมีความพึงพอใจต่อท่านรัฐมนตรีเป็นอย่างมาก เนื่องจากท่านรับฟังปัญหาจากผู้นําแรงงานด้วยตัวท่านเอง โดยไม่ได้รับฟังปัญหาจากตัวข้าราชการเพียงฝ่ายเดียว ผมจึงเชื่อมั่นว่า ท่านจะสามารถแก้ไขปัญหาแรงงานได้ในทุกมิติ
-----------------------------
รัฐบาลไทย-ข่าวทำเนียบรัฐบาล-ก.อุตฯ ร่วมลงนามถวายพระพร เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
วันอังคารที่ 28 กรกฎาคม 2563
ก.อุตฯ ร่วมลงนามถวายพระพร เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
ก.อุตฯ ร่วมลงนามถวายพระพร เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
วันนี้ (28 กรกฎาคม 2563) เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นายจุลพงษ์ ทวีศรี รองปลัดกระทรวงอุตสาหกรรม พร้อมด้วยผู้บริหารระดับสูงกระทรวงอุตสาหกรรม ร่วมลงนามถวายพระพร เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563 ณ ศาลาสหทัยสมาคม พระบรมมหาราชวัง
รัฐบาลไทย-ข่าวทำเนียบรัฐบาล-นายกรัฐมนตรีกล่าวสรุปเนื่องในโอกาสครบรอบ 2 ปี การดำเนินงานของรัฐบาล
วันเสาร์ที่ 22 ตุลาคม 2559
นายกรัฐมนตรีกล่าวสรุปเนื่องในโอกาสครบรอบ 2 ปี การดําเนินงานของรัฐบาล
นายกรัฐมนตรีกล่าวสรุปเนื่องในโอกาสครบรอบ 2 ปี การดําเนินงานของรัฐบาล
รัฐบาลไทย-ข่าวทำเนียบรัฐบาล-นายกรัฐมนตรีหารือทวิภาคีกับสมเด็จอัคคมหาเสนาบดีเดโชฮุนเซน  นายกรัฐมนตรีกัมพูชา
วันพฤหัสบดีที่ 5 เมษายน 2561
นายกรัฐมนตรีหารือทวิภาคีกับสมเด็จอัคคมหาเสนาบดีเดโชฮุนเซน  นายกรัฐมนตรีกัมพูชา
นายกรัฐมนตรีหารือทวิภาคีกับสมเด็จอัคคมหาเสนาบดีเดโชฮุนเซน  นายกรัฐมนตรีกัมพูชา
วันนี้(5 เมษายน 2561) เวลา 8.30 น. ก่อนเข้าร่วมการประชุมสุดยอดผู้นําลุ่มน้ําโขงตอนล่าง ครั้งที่ 3 พลเอก ประยุทธ์ จันทร์โอชา นายกรัฐมนตรี เข้าพบหารือทวิภาคีกับสมเด็จอัคคมหาเสนาบดีเดโช ฮุน เซน (Samdech Akka Moha Sena Padei Techo Hun Sen) นายกรัฐมนตรีกัมพูชา ณ ห้องโบกอร์ สกขารีสอร์ท แอนด์ คอนเวนชัน เซ็นเตอร์ (Sokha Siem Reap Resort & Convention Center) โดยภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีและนายกรัฐมนตรีกัมพูชารู้สึกยินดีที่ได้หารือกันอีกครั้ง หลังจากที่เคยพบปะกันเมื่อครั้งนายกรัฐมนตรีเข้าร่วมการประชุมแม่โขง-ล้านช้าง ครั้งที่ 2 ณ กรุงพนมเปญ พร้อมยินดีต่อความสัมพันธ์และความร่วมมือระหว่างไทยและกัมพูชาที่มีความใกล้ชิดและแน่นแฟ้น ทั้งนี้ นายกรัฐมนตรีได้กล่าวขอบคุณต่อการต้อนรับที่อบอุ่นของกัมพูชา และเนื่องในโอกาส วันที่ 4 เมษายน 2561 ที่ผ่านมา เป็นวันคล้ายวันเกิดของนายกรัฐมนตรีกัมพูชา นายกรัฐมนตรีจึงได้กล่าวอวยพรในนามของรัฐบาลและตัวแทนประชาชนไทย ขอให้นายกรัฐมนตรีกัมพูชาและครอบครัวมีความสุข สุขภาพแข็งแรง ประสบความสําเร็จในหน้าที่การงาน และสมปรารถนาทุกประการ พร้อมขอให้การประชุมครั้งนี้ประสบความสําเร็จ เพื่อสร้างประโยชน์สูงสุดให้ประชาชนตามลุ่มน้ําโขง
ผู้นําทั้งสองฝ่ายเห็นพ้องที่จะให้หารือร่วมกันอย่างใกล้ชิดต่อไป เพื่อเพิ่มพูนความร่วมมือทางด้านการค้า การลงทุน การเปิดจุดผ่านแดนระหว่างทั้งสองประเทศ และเส้นทางรถไฟ นายกรัฐมนตรีกัมพูชากล่าวว่า มูลค่าทางการค้าระหว่างไทยและกัมพูชาสูงขึ้นอย่างต่อเนื่อง ประชาชนของทั้งประเทศต่างเดินทางไปมาหาสู่กันในปริมาณที่เพิ่มขึ้นทุกปี และความร่วมมือในปัจจุบันของทั้งสองประเทศมีความหลากหลายและครอบคลุมหลายประเด็น โดยเฉพาะอย่างยิ่ง ในเรื่องความร่วมมือด้านเส้นทางรถไฟระหว่างชายแดน ซึ่งไทยและกัมพูชาต้องร่วมมือกันต่อไปเพื่อประโยชน์ต่อประชาชนของทั้งสองประเทศ
ในช่วงท้าย นายกรัฐมนตรีกล่าวถึง การประชุมสุดยอด ACMECS ครั้งที่ 8 ที่ประเทศไทยเป็นเจ้าภาพในปีนี้ และการจัดการประชุมสุดยอด CLMV ครั้งที่ 9 ซึ่งฝ่ายกัมพูชาจะเป็นเจ้าภาพในช่วงการประชุมสุดยอด ACMECS ที่ประเทศไทย นายกรัฐมนตรีหวังว่า กัมพูชาจะสนับสนุนร่างแผนแม่บท ACMECS (ACMECS Master Plan) และปฏิญญากรุงเทพฯ (Bangkok Declaration) ซึ่งจะเป็นเอกสารผลลัพธ์หลักของการประชุม ACMECS ครั้งที่ 8 นี้ สําหรับการประชุม CLMV ครั้งที่ 9 ซึ่งกัมพูชาเป็นเจ้าภาพนั้น ไทยยินดีประสานความร่วมมือในกรอบทั้งสองให้ส่งเสริมซึ่งกันและกันยิ่งขึ้น
รัฐบาลไทย-ข่าวทำเนียบรัฐบาล-ธพว. แต่งตั้ง “นารถนารี รัฐปัตย์” ทำหน้าที่รักษาการกรรมการผู้จัดการ
วันจันทร์ที่ 30 กันยายน 2562
ธพว. แต่งตั้ง “นารถนารี รัฐปัตย์” ทําหน้าที่รักษาการกรรมการผู้จัดการ
คณะกรรมการ ธพว. มีมติแต่งตั้ง “นางสาวนารถนารี รัฐปัตย์” รองกรรมการผู้จัดการ ทําหน้าที่รักษาการแทนกรรมการผู้จัดการ   ตั้งแต่วันที่ 1 ตุลาคม 2562 เป็นต้นไป
คณะกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) มีมติอนุมัติแต่งตั้ง นางสาวนารถนารี รัฐปัตย์ รองกรรมการผู้จัดการ เป็น รักษาการแทนกรรมการผู้จัดการ และธนาคารแห่งประเทศไทยให้ความเห็นชอบแล้ว โดยให้มีอํานาจกระทําการแทนกรรมการผู้จัดการในกิจการของธนาคาร ตามความในมาตรา 28 แห่งพระราชบัญญัติธนาคารพัฒนาวิสาหกิจขนาดกลางและขนาดย่อมแห่งประเทศไทย พ.ศ.2545 ตั้งแต่วันที่ 1 ตุลาคม 2562 เป็นต้นไป
นางสาวนารถนารี รัฐปัตย์ ปัจจุบัน อายุ 48 ปี
ประวัติการทํางาน
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) พ.ศ. 2546 – ปัจจุบัน
- รักษาการแทนกรรมการผู้จัดการ
- รองกรรมการผู้จัดการ รับผิดชอบเป้าหมายบริหารสินทรัพย์และNPLs กํากับดูแลสายงานบริหารคุณภาพสินเชื่อ กํากับดูแลสายงานบริหารสินทรัพย์ กํากับดูแลสายงานพัฒนาผู้ประกอบการและร่วมลงทุน และกํากับดูแลโครงการ Core Business Process System & ERP พ.ศ. 2561– ปัจจุบัน
- ผู้ช่วยกรรมการผู้จัดการ รับผิดชอบสายงานพัฒนาผู้ประกอบการและร่วมลงทุน และรับผิดชอบสายงานสารสนเทศและสนับสนุนการบริหาร พ.ศ. 2558 – 2561
- ผู้ช่วยกรรมการผู้จัดการ รับผิดชอบสายงานพัฒนาผู้ประกอบการและร่วมลงทุน และรับผิดชอบสายงาน ช่วยบริหาร พ.ศ. 2559 – 2560
- ผู้อํานวยการอาวุโส สํานักกรรมการผู้จัดการ พ.ศ. 2553 - 2558
- ผู้อํานวยการฝ่ายเร่งรัดหนี้ พ.ศ. 2550 - 2552
- รองผู้อํานวยการฝ่ายปรับโครงสร้างหนี้ พ.ศ. 2546 - 2549
ประวัติการศึกษา
1. นิติศาสตร์บัณฑิต, จุฬาลงกรณ์มหาวิทยาลัย พ.ศ. 2547-2549
2. บริหารธุรกิจมหาบัณฑิต (การเงิน), สถาบันบัณฑิตพัฒนบริหารศาสตร์ พ.ศ. 2538-2540
3. วิทยาศาสตร์มหาบัณฑิต (วทบ.) Biotechnology, จุฬาลงกรณ์มหาวิทยาลัย พ.ศ. 2536-2539
4. วิทยาศาสตร์บัณฑิต (วทบ.) Bio-Chemistry, จุฬาลงกรณ์มหาวิทยาลัย พ.ศ. 2532-2535
ประวัติการฝึกอบรม
1. หลักสูตรประกาศนียบัตรชั้นสูงการเมืองการปกครองในระบอบประชาธิปไตย สําหรับนักบริหารระดับสูง รุ่นที่ 22 (ปปร.22) วิทยาลัยการเมืองการปกครอง สถาบันพระปกเกล้า พ.ศ.2561
2. Director Certification Program(DCP) 2017 #245/2017
3. Leadership Succession Program (LSP 6) year 2016
4. Thammasart Leadership Program (TLP 4) year 2014
5. Financial Executive Development Program (Finex21) from the Thai Institute of Banking and Finance Association.year 2010
รัฐบาลไทย-ข่าวทำเนียบรัฐบาล-รัฐบาลแจงอย่าเชื่อข่าวลือปล่อยน้ำจากเขื่อนภูมิพลเข้ากรุงเทพฯ ชี้เป็นข้อมูลเก่าปี 54 แนะประชาชนตรวจสอบข่าวจากแหล่งที่น่าเชื่อถือ ป้องกันการบิดเบือน
วันเสาร์ที่ 14 ตุลาคม 2560
รัฐบาลแจงอย่าเชื่อข่าวลือปล่อยน้ําจากเขื่อนภูมิพลเข้ากรุงเทพฯ ชี้เป็นข้อมูลเก่าปี 54 แนะประชาชนตรวจสอบข่าวจากแหล่งที่น่าเชื่อถือ ป้องกันการบิดเบือน
กรณีที่มีการแชร์ข้อมูลในโซเชียลมีเดียว่า จะมีการปล่อยน้ําจากเขื่อนภูมิพลลงแม่น้ําเจ้าพระยา ผ่านคลองแสนแสบ เพื่อลงสู่แม่น้ําบางปะกง และจะทําให้น้ําท่วม กทม.
วันนี้ (14 ตุลาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีการแชร์ข้อมูลในโซเชียลมีเดียว่า จะมีการปล่อยน้ําจากเขื่อนภูมิพลลงแม่น้ําเจ้าพระยา ผ่านคลองแสนแสบ เพื่อลงสู่แม่น้ําบางปะกง และจะทําให้น้ําท่วม กทม. ว่า
"เรื่องดังกล่าวไม่เป็นความจริง โดยจากการตรวจสอบพบว่า เป็นข้อมูลที่มีการเผยแพร่ผ่านเว็บไซต์ toptenthailand ตั้งแต่เมื่อวันที่ 13 ต.ค. 54 จึงไม่ควรแชร์ส่งต่อกันจนเกิดความตื่นตระหนก ส่วนผู้ที่จงใจเผยแพร่ข้อมูลดังกล่าวเข้าสู่ระบบคอมพิวเตอร์ อาจเข้าข่ายกระทําผิดกฎหมายได้"
ทั้งนี้ กรมชลประทานยืนยันว่าได้ร่วมกับการไฟฟ้าฝ่ายผลิตแห่งประเทศไทยปิดการระบายน้ําของเขื่อนภูมิพลและเขื่อนสิริกิติ์ ตั้งแต่วันที่ 5 ต.ค.60 เป็นต้นมา และขณะนี้ยังปิดอยู่ นอกจากนี้ เขื่อนภูมิพลยังสามารถรับน้ํา ได้อีกร้อยละ 30 ของความจุ จึงไม่ใช่เหตุผลที่จะปล่อยน้ําออกจากเขื่อนในช่วงนี้
ส่วนน้ําที่ปล่อยจากเขื่อนเจ้าพระยา เจ้าหน้าที่จะควบคุมปริมาณน้ํา และผันน้ําเข้าสู่พื้นที่เก็บน้ําทั้งฝั่งตะวันตกและตะวันออกของแม่น้ําเจ้าพระยาอย่างเป็นระบบ ซึ่งจะทําให้ระดับน้ําช่วง จ.ชัยนาท สิงห์บุรี อ่างทอง พระนครศรีอยุธยา เพิ่มขึ้นไม่เกิน 5 ซม.เท่านั้น
"สําหรับเหตุการณ์น้ําท่วมขังในพื้นที่ กทม. หลายจุดในช่วงกลางดึกที่ผ่านมาจนถึงเช้าวันนี้นั้น เกิดจากฝนที่ตกหนักอันเนื่องมาจากอิทธิพลของร่องความกดอากาศต่ําหรือร่องฝนพาดผ่าน บริเวณภาคกลางตอนล่าง ภาคใต้ตอนบน และภาคตะวันออก ซึ่งเจ้าหน้าที่ไม่ได้นิ่งนอนใจ โดยได้เร่งสูบน้ําออกจากพื้นที่เพื่อให้กลับสู่ภาวะปกติโดยเร็ว อย่างไรก็ตาม ขอให้พี่น้องประชาชนติดตามข้อมูลข่าวสารจากทางราชการ หรือจากแหล่งข่าวที่น่าเชื่อถือ เพื่อป้องกันไม่ให้เกิดความเข้าใจผิด หรือตื่นตระหนกกับข้อมูลที่ไม่เป็นความจริง"
รัฐบาลไทย-ข่าวทำเนียบรัฐบาล-ธ.ก.ส. ร่วมงาน Thailand Smart Money สัญจรอุบลราชธานี ครั้งที่ 6
วันศุกร์ที่ 6 กรกฎาคม 2561
ธ.ก.ส. ร่วมงาน Thailand Smart Money สัญจรอุบลราชธานี ครั้งที่ 6
ธ.ก.ส. เปิดรับฝาก สลากออมทรัพย์ทวีสิน ชุด “เกษตรมั่นคง 2” พร้อมนําผลิตภัณฑ์เงินฝากและสินเชื่อ ร่วมงาน Thailand Smart Money สัญจรอุบลราชธานี ครั้งที่ 6 ณ ลานโปรโมชั่น ชั้น 1 ศูนย์การค้า เซ็นทรัล พลาซา จังหวัดอุบลราชธานี วันที่ 6 – 8 กรกฎาคม 2561
นายสมเกียรติ กิมาวหา ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงาน Thailand Smart Money สัญจรอุบลราชธานี ครั้งที่ 6 โดยจัดขึ้น ณ ลานโปรโมชั่น ชั้น 1 ศูนย์การค้า เซ็นทรัลพลาซา จังหวัดอุบลราชธานี ธ.ก.ส. ได้นําผลิตภัณฑ์ทางการเงินและสินเชื่อต่าง ๆ เข้าให้บริการภายในงาน โดยมีผลิตภัณฑ์ที่น่าสนใจ คือ สลากออมทรัพย์ทวีสิน ชุด เกษตรมั่นคง 2 หน่วยละ 500 บาท อายุรับฝาก 3 ปี มีสิทธิ์ตรวจรางวัล 36 ครั้ง ฝากครบกําหนดรับดอกเบี้ยหน่วยละ 5 บาท คิดเป็นร้อยละ 0.33 ต่อปี กรณีฝากตั้งแต่ 500,000 บาทขึ้นไป รับผลตอบแทนร้อยละ 1.293 ต่อปี ฝากตั้งแต่ 5,000,000 บาทขึ้นไป รับผลตอบแทน ร้อยละ 1.365 ต่อปี ลุ้นรางวัลที่ 1 มูลค่า 20 ล้านบาท มูลค่าเงินรางวัลรวม 75,850,000 บาท ต่องวด โปรโมชั่นพิเศษ ฝากภายในวันที่ 15 กรกฎาคม 2561 มีสิทธิ์ลุ้นเงินรางวัลและทองคําแท่ง ถึง 3 ครั้ง มูลค่ารวมกว่า 12 ล้านบาท
นอกจากนี้ยังมี เงินฝาก Senior Savings สําหรับผู้มีอายุ 50 ปีขึ้นไป เปิดบัญชี ได้คนละ 1 บัญชี ฝากได้สูงสุดไม่เกิน 10 ล้านบาท ยอดเงินคงเหลือตั้งแต่ 20,000 บาทขึ้นไป รับดอกเบี้ยร้อยละ 0.99 ต่อปี เงินฝาก A-Savings สะดวกและง่ายผ่าน Smart Phone ดอกเบี้ยทบต้นปีละ 2 ครั้ง เงินฝากประจําปลอดภาษี 24 เดือน ฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือน รับดอกเบี้ยร้อยละ 2.50 ต่อปี เงินฝากออมทรัพย์ทวีโชค ฝากเงินลุ้นรางวัล ระดับจังหวัดปีละ 2 ครั้ง และระดับประเทศอีกปีละ 1 ครั้ง
ด้านบริการสินเชื่อ มีบริการโครงการสินเชื่อ SMEs เกษตร (ปีที่ 1-3 ดอกเบี้ยร้อยละ 4% ต่อปี) สินเชื่อระยะสั้นประเภทตั๋วสัญญาใช้เงิน (P/N) สินเชื่อเบิกเงินเกินบัญชี (O/D) สินเชื่อ Green Credit และสินเชื่อสานฝันเกษตรกรรุ่นใหม่ (Young Smart Farmer) และสินเชื่อเพื่อประกอบธุรกิจแฟรนไชส์ของเกษตรกรผู้มีรายได้น้อย พร้อมบริการด้านอื่น ๆ พิเศษ! สําหรับผู้ที่ทําธุรกรรมการเงินภายในบูธ ธ.ก.ส. รับของ
ที่ระลึกมากมาย ฟรีทันที เช่น กระเป๋า 3 in 1 หมอนรองคอแสนสบาย Mini Magic Fan ปิ่นโตอิ่มอร่อย กระเป๋าเป้เที่ยวเพลิน เป็นต้น